Obašašća i basanja/Popovo, prvi put
U TUZIMA, NA KRAJU
	
	U Tuzima, na kraju svih krajeva, samo je jedno brdo pred nama ostalo.
	
	Tri mršave kokoši dizale su oblake, trčkajući po prašini, a četa je zadnji odmor odugovlačila.
	
	Domoroci su oko glave nosili crveme marame kao znake: “Dovde, još nekako; gore, dalje, nitko ne zna što je!”
	
	Naravno, vratili smo se. Naravno, radilo se o običnoj vojničkoj vježbi. Ali ja znam da nikada nisam prijesnije omirisao kraj svih krajeva kao tada, u Tuzima.
	1968.
	
	
	

Ivan Lovrenović